Hetek Közéleti Hetilap - Interaktív tananyag a pénzről
Elkészült a fiataloknak szóló új digitális pénzügyi tananyag próbaverziója az Öngondoskodás Alapítvány és az Oktatási Minisztérium (OM) támogatásával. A fiatalok pénzügyi és megtakarítási kultúráját fejlesztő program első változatát a héten mutatták be a Budapesti Értéktőzsdén (BÉT). Az interaktív "tankönyvben" két fiatal, Beni és Ani ellátogat a hazai bankokba és a tőzsdére, hogy megismerkedjenek a legfontosabb pénzügyi fogalmak jelentésével, és megtanulják, hogyan bánjanak okosan a megtakarított pénzükkel. A tervek szerint a segédanyag részét fogja képezni egy amerikai tőzsdei oktatási sorozat honosított változata is. A digitális tananyag próbaverziója az OM honlapjáról lesz elérhető.